Μαραθιάς Μαγνησίας

Ο Μαραθιάς είναι μικρός παραθαλάσσιος οικισμός αλλά και παραλία της Θεσσαλίας στο Πήλιο και την Περιφερειακή Ενότητα Μαγνησίας. Βρίσκεται στο νότιο τμήμα της χερσονήσου και τα παράλια του Παγασητικού κόλπου στον όρμο Λιμνιώνα σε υψόμετρο 10 μέτρα. Απέχει περίπου 59 χλμ. ΝΑ. από τον Βόλο και περίπου 19 χλμ. Ν.-ΝΔ. από την Αργαλαστή (έδρα του δήμου). Η ακτή του Μαραθιά αποτελεί το βορειοανατολικό παράλιο τμήμα ενός ανοιχτού κόλπου μήκους 1,7 χλμ., έχει βορειοδυτικό προσανατολισμό, μήκος 200 μέτρα, μέσο πλάτος 10 ενώ η παράκτια ζώνη και ο θαλάσσιος πυθμένας αποτελείται από βότσαλο. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην τότε κοινότητα Λαύκου. Σύμφωνα με το πρόγραμμα Καλλικράτης, μαζί με τον Λαύκο, τους Αγίους Αποστόλους, τον Άγιο Ανδρέα, τα Κουκουλαίικα, το Μικρό και τη Χονδρή Άμμο αποτελούν την κοινότητα Λαύκου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 7 κάτοικοι.

Παραπομπές 

Χωριά του νομού Μαγνησίας
Δήμος Νοτίου Πηλίου